als_Latn dik_Latn sag_Latn
Detyra juaj si prind është që ta bëni trajnimin për tualet sa më të natyrshëm si proces. Mbani një qëndrim të qetë dhe pozitivë, dhe nxiteni fëmijën tuaj që të përfillë trajnimin për tualet. Lejoni atë të zgjedh vet oturakun në dyçan, le të luajë me të, le të vendos edhe arushin pelush në të. Mandej mund ta pyesni nëse dëshiron edhe ai të ulët në të – së pari me rrobe – që ta kuptojë se si ndihet i ulur në të, dhe më pas sqarojini që oturaku përdoret vetëm për të kryer nevojat fiziologjike, pra kur të jetë i gatshëm për të hequr panolinat. (Ju mund të përdorni fjalët komforte për nevojat fiziologjike, ashtu siç ju kupton fëmija juaj.)
Deri tani, fëmija juaj ju ka parë me siguri se si ju dhe partneri juaj e përdorni tualetin me raste. Ndoshta ai është i interesuar t`ju shikojë në këtë pikë. Roli i modeleve largon frikën apo misterin nga gjërat e reja, prandaj lejoni atë që të ju shikojë. Pas një jave familjarizimi me oturakun, zhvishini rrobet e fëmijës, zbrazni përbërjen e panolinës në oturak, në mënyrë që ai të shikojë se për çfarë po bëhet fjalë më saktësisht.
Në momentin që fëmija juaj ka dëshirë ta përdorë oturakun, bëjeni këtë pjesë të rutinës – fillojeni pas mëngjesit apo para larjes – dhe gradualisht rrisni këtë në disa herë në ditë. Lavdërojeni atë për suksesin e tij dhe aksidentet mos i përmendni fare.
Fëmijët i shohin nevojat fiziologjike si pjesë zgjatëse të trupit të tyre. Ata mund të fascinohen dhe të krenohen me çfarë kanë mbushur oturakun e tyre. Madje disa fëmijë i thonë edhe mirëupafshim.
Keni kujdes të mos shtyeni apo bezdisni fëmijën tuaj. Sikurse të rriturit, edhe fëmijët janë më pak të hapur, kur ndjejnë sikur dikush po u rri mbi kokë. Në vend të kësaj, shikoni mimikën e fytyrës së fëmijës tuaj apo sinjalet kur ai ka nevojë për të kryer nevoja fiziologjike. Nëse ai në këtë moment hungërinë, kujtojini atij oturakun. Aksidentet dhe pengesat merrni me qetësi dhe mirësi. Vetëm pastroni rrëmujën dhe sugjerojini atij që herën tjetër të përdorë oturakun e tij. Ju mund të dëshironi që të kaloni nga pelena plastike e disponueshme në pelena leckë në këtë fazë.
Ka të ngjarë që të keni sukses me trajnimin e tualet në qoftë se ju zgjidhni një kohë te pershtatshme që të zhyteni në procesin e trajnimit. Si një afat të logjikshëm mund ta merrni psh. kohën para se të filloni bebin tjetër, para se vogëlushi juaj të fillojë mësimin parashkollorë apo edhe para se të barteni në shtëpi të re. Por 2 vjeçarët janë krijesa të kundërta, dhe aq më shumë që e kuptojnë agjendën tuaj jo-aq-të-fshehur, aq më pak të prirur janë për të shkuar së bashku me të. Pra krijoni një afat, aktroni rastësishëm dhe lëreni fëmijën tuaj të fitojë “vet” përvojë.
als_Latn als_Latn als_Latn als_Latn als_Latn als_Latn